‘તો તને પ્રોમિસ કરું છું,’ દીપા બોલી, ‘જીવનભર હું મારાં પેટે એક પણ બાળક નહિ થવા દઉં, બસ?’ એ બોલતાં બોલતાં એની આંખોમાં આંસુ ધસી આવ્યાં ને બાળકોને એણે વધારે હેતથી પોતાના દેહસરસાં ચાંપી દીધાં. ‘આથી વધારે તારે શું જોઈએ? તારાં આ છોકરાં મારા હસબન્ડનાં પણ છે. એને હું મારા પેટે જન્મેલાં ગણીને ઉછેરીશ. મારી કુળદેવીના સોગંદ ખાઈને હું તને આ વચન આપું છું. એમાં સંજયની પણ…’ એણે સંજય તરફ જોયું, ‘મંજૂરી હશે જ.’